EkBass/fiwiki-20250220-pages-articles huggingface dataset:
Käytettyä rakkautta

Käytettyä rakkautta on laulaja-lauluntekijä Tuomari Nurmion studioalbumi, joka julkaistiin vuonna 1986 Megamania-levymerkillä. Äänityksen ja miksauksen ovat tehneet Kari Kalén Soundtrack-studioilla ja Risto Hemmi Finnvox-Studioilla (A1, A4, B1, B3). Tuottajia ei ole erikseen mainittu. LP-levyn kannen on suunnitellut Gogh / Riipinen ja valmistanut Kirjapaino E. Kuronen. Levypussissa on kuva Tuomari Nurmion nelimiehisestä yhtyeestä. Kiitoksissa on mainittu Atte, Antiikki & Nykyaika, Jimi, Yari, Pauli, Reija ja Miltsi. == Kappaleet == Kappaleiden sävellykset ja sanat on tehnyt Hannu Nurmio ja sovitukset Nurmio, Mattila, Marja-aho ja Hillilä paitsi kappaleiden A4 ja B3 osalta Nurmio, Leppänen, Brunberg ja Tuovinen. Puhallinsovituksien tekijät ovat Jukka Tuovinen (B2) ja Ahti Marja-aho (B4). Laulujen sanat on painettu LP-levyn suojakuoreen. Levy- yhtiö on Megamania Musiikki ja tekijänoikeuksien haltija Love Kustannus Oy. == Kokoonpano == * Tuomari Nurmio – kitara ja laulu * Markku Hillilä – rummut ja lyömäsoittimet * Ahti Marja-aho – basso, viulu ja sähköpiano * Riku Mattila – kitara * Zoe Burtsow, Riikka Haapasalo, Pekka Aarnio ja Ahti Marja-aho – taustalaulu * Jukka Tuovinen – saksofoni * Antero Priha – trumpetti * Esa Kotilainen – haitari * Eero Ojanen – piano (A1) * Hillel Tokazier – piano (A2) * Markku Tabel – piano (A5) * Zape Leppänen – rummut (A4, B3) * Janne Brunberg – basso (A4, B3) == Lähteet == * Discogs - Käytettyä rakkautta kuvina * Tuomari Nurmio LP Käytettyä rakkautta (Megamania MGM 2004, 1986) === Viitteet === Luokka:Vuoden 1986 albumit Luokka:Tuomari Nurmion albumit
Haanpää

Haanpää on seuraavien suomalaisten henkilöiden sukunimi: * Anne-Kristiina Haanpää (o.s. Bäckman, s. 1959), jääkiekkoilija * Ari Haanpää (s. 1965), jääkiekkoilija * Harri Haanpää (s. 1951), WSOY:n ent. kustannuspäällikkö * Jaakko Haanpää (s. 2003), potkunyrkkeilijä * Juho Haanpää (1836–1920), valtiopäivämies ja kirjailija * Kaiju Haanpää (s. 1948), kuvataiteilija * Marko Haanpää (s. 1966), judoka * Mikko Haanpää (1875–1954), kunnallispoliitikko ja kirjailija * Paavo Haanpää (1893–1985), jääkärivääpeli * Pentti Haanpää (1905–1955), kirjailija * Samuel Haanpää (s. 1986), koripalloilija * Tommi Haanpää (s. 1990), jalkapalloilija * Vilho Haanpää (1872–1943), kirjailija.
Goottisota (402–403)

Goottisota (402–403) oli visigoottien sota Rooman valtakuntaa vastaan. Visigoottien kuningas Alarik I hyökkäsi Italian niemimaalle vuonna 400. Alarik valtasi osan niemimaasta, mutta Stilicho torjui hyökkäyksen vuonna 403. ==Sotatoimet== Visigootit solmivat Alarikin johdolla Tonavan liiton alaanien ja vandaalien kanssa. Vuoteen 401 mennessä liitto hyökkäili Pohjois-Italiaan ja erityisesti Milano oli hyökkäysten kohteena. Stilikon joukot ajoivat Tonavan liiton armeijan länteen päin ja löi ne Pohjois-Italiassa verisessä Pollentian taistelussa vuonna 402. Stiliko otti taistelussa vangiksi Alarikin perheen ja vaimon ja pakotti Alarikin perääntymään takaisin Illyriaan. Alarik kuitenkin hyökkäsi vuoden sisällä takaisin Pohjois-Italiaan ja alkoi piirittää Veronaa. Stiliko olisi voinut lyödä Alarikin joukot taistelussa, mutta koska hän halusi nousta Itä-Rooman hallitsijaksi, teki hän sen sijaan sopimuksen Alarikin kanssa vuonna 403. Sopimuksen tavoitteena oli yhteinen hyökkäys Itä- Roomaan. Sopimus epäonnistui, koska goottipäällikkö Radagaisus hyökkäsi Italiaan vuonna 405. ==Lähteet== * Luokka:Rooman sodat Luokka:400-luku
Metsola (Lohja)

thumb|175px|Metsolan hautausmaan siunauskappeli Metsola on Lohjan 12. kaupunginosa. Se sijaitsee Valtatien 25:n eteläpuolella ja Karjaa-Hyvinkää- radan pohjoispuolella. Koillisessa raja Metsolan ja Keskilohjan välillä kulkee Malminkadun kohdalla. Lounaassa Metsola rajautuu Gunnarlaan. Metsolassa on Metsolan ala-asteen koulu. Siellä on myös 1951 perustettu Lohjan seurakunnan hautausmaa, jossa on arkkitehti Erik Bryggmanin suunnittelema siunauskappeli. ==Lähteet== Luokka:Lohjan kaupunginosat
Pentti Vuosmaa

Pentti Kalervo Vuosmaa (24. elokuuta 1932 Vaasa – 31. maaliskuuta 2024 Lahti)Kuolinilmoitus. Helsingin Sanomat 28.4.2024, s. B 26. oli suomalainen basisti ja muusikko, joka säesti monella suomalaisella levyllä. Vuosmaa oli ammatiltaan musiikkitoimittaja. Hänet on haudattu Vaasan vanhalle hautausmaalle. ==Yhtyeitä joissa toiminut== * Rauno Lehtinenhttp://pomus.net/001666 * Vaasa Jive Club Bandhttp://www.discogs.com/Various-Suomalainen- Jazz-1929-1959-Osa-3/release/2416911 ==Lähteet== Luokka:Suomalaiset basistit Luokka:Suomalaiset radiotoimittajat Luokka:Vuonna 1932 syntyneet Luokka:Vuonna 2024 kuolleet
Aleksei Poltoranin

Aleksei Jurjevitš Poltoranin (, s. 29. huhtikuuta 1987 Leninogorsk) on kazakstanilainen hiihtäjä. Viitattu 30.10.2020 Poltoranin kilpaili maailmancupissa ensimmäistä kertaa vuonna 2004. Poltaranin on voittanut urallaan viisi varsinaista maailmancupin kilpailua: Davosin 15 kilometrin perinteisen hiihtotavan kisan joulukuussa 2010, La Clusaz'n 15 kilometrin perinteisen yhteislähtökilpailun tammikuussa 2013, Davosin perinteisen hiihtotavan sprintin helmikuussa 2013, Planican 15 kilometrin perinteisen hiihtotavan kilpailun tammikuussa 2018 ja Lahden 15 kilometrin perinteisen kilpailun maaliskuussa 2018. Lisäksi hän oli nopein kauden 2011–2012 Rukan triplan päätösetapilla. Tour de Skillä 2012–2013 hän voitti Toblachin 5 kilometrin perinteisen hiihtotavan kilpailun ja Val di Fiemmen 15 kilometrin perinteisen yhteislähtökilpailun. Tour de Skillä 2013–2014 Poltoranin voitti 15 kilometrin perinteisen hiihtotavan yhteislähtökilpailun Lenzerheidessa, Tour de Skillä 2015 Toblachin 10 kilometrin perinteisen hiihtotavan kilpailun, Tour de Skillä 2016 Oberstdorfin 15 kilometrin perinteisen hiihtotavan yhteislähtökilpailun ja Tour de Skillä 2017–2018 Val di Fiemmen 15 kilometrin perinteisen hiihtotavan yhteislähtökilpailun. Maailmancupin kokonaiskilpailussa hän sijoittui neljänneksi kaudella 2012–2013, seitsemänneksi 2017–2018 ja kahdeksanneksi 2014–2015. Normaalimatkojen cupissa hän oli neljäs kaudella 2012–2013. Tour de Skin kokonaiskilpailussa hän on ollut niin ikään parhaimmillaan neljäs kaudella 2017–2018. Poltoranin on osallistunut olympialaisiin neljästi, vuosina 2006, 2010, 2014 ja 2018. Hänen paras olympiasijoituksensa on viides sija, jolle hän pääsi Vancouverin kisoissa 2010 sekä henkilökohtaisessa että joukkuesprintissä. Sotšissa 2014 hän oli 15 kilometrin perinteisen hiihtotavan kilpailussa yhdeksäs. Val di Fiemmen MM-kilpailuissa 2013 Poltoranin voitti parisprintin pronssia yhdessä Nikolai Tšebotkon kanssa sekä saavutti pronssia myös 50 kilometrillä. Falunin MM-kilpailuissa 2015 hän sijoittui 50 kilometrin perinteisen kilpailussa seitsemänneksi. Lahden MM-kilpailuissa 2017 hän oli 15 kilometrin perinteisen hiihtotavan kilpailussa seitsemäs. Seefeldin MM-kilpailuissa 2019 Poltoranin jäi kiinni veridopingista ja oli poliisin pidättämänä. Hän joutuu oikeuteen urheiluun liittyvästä petoksesta, josta maksimituomio on Itävallassa kolme vuotta vankeutta. Poltoranin sai tapauksesta neljän vuoden kilpailukiellon. Poltoranin kilpailukielto päättyi 1. maaliskuuta 2023, mutta hän sai tammikuussa 2024 uuden, nyt kolmen vuoen kilpailukiellon, koska ei ollut ollut testattavissa. Kilpailukielto päättyy 3. tammikuuta 2026. == Lähteet == Luokka:Kazakstanilaiset maastohiihtäjät Luokka:Dopingrikkomuksesta tuomitut hiihtäjät Luokka:Dopingrikkomuksesta tuomitut kazakstanilaiset Luokka:Vuonna 1987 syntyneet Luokka:Elävät henkilöt
I Medici

I Medici on Ruggero Leoncavallon säveltämä ooppera.I Medici, opera | Allmusic Vahvoja vaikutteita Richard Wagnerilta saanut säveltäjä suunnitteli oopperasta Italian historiaan pohjautuvan Crepusculum-trilogian ensimmäistä osaa. Renessanssiajan Italiaan sijoittuva I Medici sai innoituksensa Pazzi-salaliitosta ja Giuliano de’ Medicin salamurhasta (1478). Teokseen on kätketty useita viittauksia Nibelungin sormukseen, ja Wagnerin tavoin Leoncavallo myös oli oma libretistinsä.COMMANDOpera: I Medici Leoncavallo Review Kustantaja Ricordi ei hyväksynyt teosta, vaan kehotti Leoncavalloa keskittymään työhön libretistinä. Pajatson (1892) saavuttaman valtaisan menestyksen jälkeen I Medici kuitenkin esitettiin vuonna 1893 Milanossa ja sittemmin Berliinissä, jossa se sai keisari Vilhelm II:n tilaamaan säveltäjältä historiallisen oopperan Hohenzollerneista.Arkivmusic: Leoncavallo: I Medici / Veronesi, Domingo, Alvarez, Owens | ArkivMusic Vuonna 2010 I Medicistä julkaistiin Deutsche Grammophon -levymerkillä Alberto Veronesin johtama levytys, jossa rooleissa ovat mm. Plácido Domingo, Daniela Dessì, Renata Lamanda ja Carlos Álvarez.Leoncavallo: I Medici | CD review | Music | The Guardian Koko levytys toteutettiin Firenzessä.Plácido Domingo Adds Leoncavallo’s "I Medici" To His Repertory == Lähteet == == Aiheesta muualla == * Nuotteja International Music Score Library Projectissa Luokka:Ruggiero Leoncavallon teokset Luokka:Italiankieliset oopperat Luokka:1890-luvun musiikkiteokset
Paimion vaakuna

Paimion vaakuna on Paimion kaupungin tunnus. Vaakunan tunnusaihe on peräisin paimiolaisen aatelisen Erik Puranpojan sinetistä 1400-luvun alusta. Puranpoika oli kunnostautunut laivanrakentajana, jonka kautta laivanrakennuksessa käytetty napakaira päätyi hänen sinettiinsä kaksin kappalein. Paimion vaakunassa kairan voidaan tulkita kuvaavan varhaista paimiolaista laivateollisuutta, sekä talonpoikaispurjehdusta. Kairan ympärille sirotellut apilanlehdet kuvaavat maataloutta. Vaakunan selitys on ”punaisessa, kulta- apilasirotteisessa kentässä hopeinen napakaira.” Vaakunan on suunnitellut Ahti Hammar, ja Paimion kunnanvaltuusto hyväksyi sen 25. kesäkuuta 1953. Sisäasiainministeriö vahvisti vaakunan käyttöön 12. syyskuuta samana vuonna. Paimion vaakuna muistuttaa paljon Kymenlaaksossa sijaitsevan Virolahden vaakunaa. == Lähteet == * * Jussi Iltanen: Suomen kuntavaakunat, s. 29. Karttakeskus, 2013. * Paimio Vaakuna
Ruskoselkätyranni

Ruskoselkätyranni (Lessonia oreas) on Etelä-Amerikassa tavattava tyranneihin kuuluva varpuslintu. ==Koko ja ulkonäkö== Kooltaan ruskoselkätyranni on noin 13 cm. Koiras on väriltään, päästään, vatsastaan, pyrstöstään ja siivistään musta. Siipien alapuolella on myös valkoisia höyheniä, jotka näkyvät vain lennossa. Koiraan selkä on väriltään ruosteenruskea. Naaras on pääväritykseltään harmahtavan ruskea ja selkä on punaruskea. Naarasruskoselkätyrannin vatsa on harmahtava. Ulkonäöltään ruskoselkätyranni muistuttaa huomattavasti kastanjaselkätyrannia (Lessonia rufa), mutta on hieman sitä kookkaampi ja naaras on kastanjaselkätyranninaarasta tummempi. ==Levinneisyys ja elinympäristö== Ruskoselkätyrannia tavataan Andeilla Perun etelä- ja keskiosissa, Bolivian länsiosissa, Pohjois-Chilessä ja Argentiinan koilliskärjessä. Linnun elinympäristöä ovat vesialueiden kuten järvien lähellä sijaitsevat avoimet ruohikkomaat. Ruskoselkätyrannin elinympäristöt sijaitsevat yleensä 3 000-4 000 metrin korkeudella merenpinnasta. ==Lähteet== Luokka:Tyrannit
Kirjavala

thumb|Kirjavalan kylänraittia heinäkuussa 2011. Kirjavala on kylä Parikkalan kunnassa valtatien 6 varrella, noin 20 kilometriä Parikkalan keskustasta koilliseen. Kylä kuului Saaren kuntaan vuoden 2005 alkuun asti, jolloin Saari liitettiin Parikkalaan. Kirjavalan ja viereisen Kesusmaan kylän alueella asuu yhteensä noin 430 asukasta. Kirjavala on historiallisesti ollut maatalousvaltainen kylä. 1800-luvulla kyläläiset kaivoivat Kirjavalan kanavan tarkoituksenaan laskea alueella sijainneita järviä uuden peltomaan saamiseksi. Kanavan varrella on nykyisin luontopolku. Maatalouden lisäksi Kirjavalassa toimii esimerkiksi kyläkauppa, taidenäyttely ja monenlaisia pienyrittäjiä. Vielä 1960-luvulla kylässä oli toiminut kansakoulu. Kirjavala-Kesusmaa valittiin vuoden eteläkarjalaiseksi kyläksi 2002. == Lähteet == ==Aiheesta muualla== * Kirjavalan verkkosivut Luokka:Saaren kylät Luokka:Vuoden eteläkarjalaiset kylät Luokka:Etelä-Karjalan maakunnan entiset taajamat
Lucius Caesennius Paetus

Lucius Caesennius Paetus (ensimmäinen vuosisata) oli roomalainen sotilas ja poliitikko. Paetus oli konsulina vuonna 61. Rooman keisari Nero nimitti hänet Kappadokian ja Galatian legaatiksi vuonna 62 ja hänelle annettiin vastuu Rooman ja Parthian välisen sodan jatkamiseksi Armeniassa. Paetus otti komentoonsa kaksi legioonaa, IV Scythican ja XII Fulminatan sekä apujoukot. Paetus johti joukkojaan epäpätevästi ja armeijan huolto oli puutteellinen. Hän vei armeijansa Taurusvuorten läpi Armeniaan mutta kärsi tappion Rhandeian taistelussa. Paetus kutsuttiin Roomaan, jossa Nero ei antanut hänelle muuta rangaistusta kuin moitteet. Vuonna 70 keisari Vespasianus nimitti Paetuksen Syyrian maaherraksi ja hän valtasi Kommagenen Roomalle vuonna 72 tai 73.Hornblower & Spawforth, s. 272 == Lähteet == * * * === Viitteet === Luokka:Roomalaiset sotilaat Luokka:Roomalaiset poliitikot
Siwalikvuoret

Siwalikvuoret (kirjoitetaan myös Sivalik) on Himalajan eteläisin ja geologisesti nuorin vuoriketju. Sen huiput kohoavat 600–1200 metrin korkeuteen.Great Indian Himalayas vacations India Ketju on 1600 km pitkä ja monihaarainen. Se ulottuu Bhutanin, Intian, Nepalin ja Pakistanin alueille. Nepalissa Siwalikvuoret tunnetaan myös nimellä Churevuoret. Sieltä on louhittu runsaasti rakennusmateriaalia ja viety Intian puolelle, mikä on aiheuttanut ympäristöongelmia. Vuoden 2010 alussa Nepal kielsi soran ja rakennuskiven viennin. == Lähteet == == Aiheesta muualla == Luokka:Himalajan vuoristot Luokka:Bhutanin maantiede Luokka:Intian vuoristot Luokka:Nepalin maantiede Luokka:Pakistanin vuoristot
Ludwigslust (piirikunta)

Ludwigslust on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Piirikunta sijaitsi Mecklenburg-Etu-Pommerin lounaisosassa, ja oli kooltaan osavaltion suurin. Se rajautui pohjoisessa Nordwestmecklenburgin piirikuntaan, koillisessa Schwerinin piirittömään kaupunkiin, idässä Parchimin piirikuntaan, koillisessa ja etelässä Prignitzin piirikuntaan Brandenburgin osavaltiossa, lounaassa ja idässä Lüchow- Dannenbergin ja Lüneburgin piirikuntiin Ala-Saksin osavaltiossa, ja luoteessa Herzogtum Lauenburgin piirikuntaan Schleswig-Holsteinin osavaltiossa. Piirikunnan pääkaupunki oli Ludwigslust. Piirikunta lakkautettiin vuonna 2011, ja sen alue kuuluu nykyiseen Ludwigslust-Parchimin piirikuntaan. == Lähteet == == Aiheesta muualla == * Kaupungin verkkosivut Luokka:Mecklenburg-Etu-Pommerin lakkautetut piirikunnat
Valborg Aulin

Laura Valborg Aulin (9. tammikuuta 1860 Gävle – 13. maaliskuuta 1928 Örebro) oli ruotsalainen säveltäjä ja pianisti. Hänen veljensä oli Tor Aulin.Musikaliskakonstforeningen.se Aulin opiskeli pianonsoittoa isoäitinsä johdolla ja aloitti 12-vuotiaana opinnot pianisti Hilda Thegerströmin johdolla. Vuoden kuluttua hän sai sävellyksenopettajakseen Albert Rubensonin; myöhemmin hänelle opettivat sävellystä Tukholman konservatoriossa Herman Behrens ja Ludvig Norman. Aulin myös matkusti 1880-luvulla stipendillä opiskelemaan Kööpenhaminaan Niels W. Gaden ja Pariisiin Jules Massenet'n, Ernest Guiraudin sekä Benjamin Godardin oppiin. Palattuaan Tukholmaan Aulin toimi pianonsoiton, harmonian, kontrapunktin ja sävellyksen opettajana, mutta sävelsi samalla ja esitti omaa tuotantoaan resitaaleissa. Hän esiintyi pianistina myös veljensä ja Aulin-kvartetin kanssa. Kvartetin esitykset kuitenkin harvenivat, ja Aulin menetti Ludvig Normanin ja muita suojelijoitaan. Hän hyväksyi toimen urkurina ja opettajana Örebrossa, jossa kuoli 68-vuotiaana. Hänen teostensa joukossa on kaksi jousikvartettoa. == Lähteet == Luokka:Ruotsalaiset säveltäjät Luokka:Ruotsalaiset pianistit Luokka:Vuonna 1860 syntyneet Luokka:Vuonna 1928 kuolleet
Pellon vaakuna

Pellon vaakuna on Pellon kunnan tunnus. Vaakunan aihe kuvaa luontoa napapiirin pohjoispuolella, ja siinä olevien tähtien lukumäärä viittaa Pierre Louis Moreau de Maupertuis'n retkikunnan tekemiin kolmiomittauksiin 1736–1737, joista pohjoisimmat suoritettiin tulevan Pellon kunnan alueella Kittisvaaralla. Vaakunan selitys kuuluu ”sinisessä kentässä kolmoisvuori ja sen yläpuolella kolme kuusisakaraista tähteä asetettuina 1+2; kaikki hopeaa.” Vaakunan on suunnitellut Olof Eriksson, ja Pellon kunnanvaltuusto hyväksyi sen 17. maaliskuuta 1952. Sisäasiainministeriö vahvisti vaakunan käyttöön 30. toukokuuta samana vuonna. == Lähteet == * * Pello Vaakuna
Risto Valjakka

Risto Mikael Juha Valjakka (8. helmikuuta 1933 Helsinki – 17. helmikuuta 2007 Helsinki) oli suomalainen biologi ja opettaja. Valjakka valmistui ylioppilaaksi Helsingin normaalilyseosta vuonna 1951. Hän opiskeli eläintiedettä Helsingin yliopistossa ja valmistui filosofian kandidaatiksi 1956. Hänen opettajanuransa alkoi Helsingin yhteislyseossa, kunnes hän palasi 1960 Norssiin biologian ja maantiedon opettajaksi. Hän työskenteli siellä, kunnes jäi eläkkeelle 1992. Norssin rehtorina hän oli 1971–1975. Valjakan kirjallinen tuotanto oli laaja. Hän toimitti Otavan Ison tietosanakirjan biologiaa käsitteleviä artikkeleita 1962–1965 ja oli laatimassa useita oppikirjoja sekä lintutieteellisiä teoksia. Valjakka veti opiskelijoiden kesäkursseja Lammin biologisella asemalla 1963–1968. Vuosina 1979–2003 hän toimi Ylioppilastutkintolautakunnan biologian jaoksen sensorina. Valjakka oli innokas lintuharrastaja ja luonnonsuojelija. Hän liittyi Suomen luonnonsuojeluyhdistykseen jo vuonna 1947. Risto Valjakan puoliso vuodesta 1960 oli oopperalaulaja Taru Valjakka. == Teoksia == * Hildén, Olavi – Tiainen, Juha – Valjakka, Risto (toim.) 1979: Muuttolinnut. Kirjayhtymä. Helsinki. ISBN 951-26-1457-X * Johansson, Urho – Valjakka, Risto 1974: Apollo: Peruskoululaisen tietosanakirja. * Ermedahl, Gunnar – Rausmaa, Pirkko-Liisa – Valjakka, Risto 1978: Otavan iso musiikkitietosanakirja 4. Helsinki. Otava. == Lähteet == * Aula, Kimmo: Risto Valjakka in memoriam. (Muistokirjoitus.) Natura 2/2007 s. 24. * Risto Valjakan muistokirjoitus Helsingin Sanomissa. Luokka:Suomalaiset ornitologit Luokka:Suomalaiset opettajat Luokka:Vuonna 1933 syntyneet Luokka:Vuonna 2007 kuolleet
Pelkosenniemen vaakuna

Pelkosenniemen vaakuna on Pelkosenniemen kunnan tunnus. Vaakunan aihe viittaa Pelkosenniemen alueella sijaitsevaan Pyhätunturiin. Vaakunan selitys on ”hopeakentässä sininen naularisti ja sen alapuolella sini-hopeakatkoinen kolmoisvuori”. Vaakunan on suunnitellut Ahti Hammar, ja Pelkosenniemen kunnanvaltuusto hyväksyi sen kokouksessaan 16. tammikuuta 1960. Sisäasiainministeriö vahvisti vaakunan käyttöön 24. maaliskuuta samana vuonna. == Lähteet == * * Pelkosenniemi Vaakuna
Anna Ustinova

Anna Ustinova (s. 8. joulukuuta 1985) on kazakstanilainen yleisurheilija, joka kilpailee korkeushypyssä. Ustinova osallistui vuonna 2004 alle 20-vuotiaiden MM-kisoihin, joissa hän sijoittui seitsemänneksi. Hän oli seitsemäs myös vuoden 2005 universiadeissa, joissa hän hyppäsi 180 senttimetriä. Ustinova sai ensimmäisen arvokisamitalinsa vuonna 2005, kun hän voitti pronssia Aasian- mestaruuskilpailuista tuloksellaan 184. Vuonna 2007 hän voitti hopeaa Bangkokin universiadeista ja pronssia Aasian-mestaruuskilpailuista. Ustinova osallistui samana vuonna myös MM-kisoihin, mutta ei päässyt finaaliin. Hän voitti vuonna 2010 hopeaa sisäratojen Aasian-mestaruuskilpailuista tuloksellaan 186 ja myöhemmin samana vuonna pronssia Aasian kisoista yhdessä kiinalaisen Zheng Xinjuanin kanssa hypättyään 190 senttimetriä. Italialainen yhtye port-royal julkaisi vuonna 2009 ilmestyneellä levyllään Dying In Time kappaleen "Anna Ustinova". == Ennätykset == * Korkeushyppy: 193 cm (2010) == Lähteet == Luokka:Kazakstanilaiset korkeushyppääjät Luokka:Vuonna 1985 syntyneet Luokka:Elävät henkilöt
Roman Polák

Roman Polák (s. 28. huhtikuuta 1986 Ostrava, Tšekkoslovakia) on tšekkiläinen uransa lopettanut jääkiekkopuolustaja. ==Ura== Polák on HC Ostravan kasvatti, joka muutti nimensä myöhemmin HC Vítkoviceksi. Hän pelasi seurassa neljä kautta ennen siirtymistään Pohjois-Amerikan WHL-juniorisarjan Kootenay Iceen. St. Louis Blues varasi Polákin kuudennella kierroksella 180. pelaajana vuoden 2004 NHL:n varaustilaisuudessa. Kesäkuussa 2011 Polák teki St. Louis Bluesin kanssa viisivuotisen, arvoltaan 13,75 miljoonan dollarin sopimuksen. Sopimuksen caphit on 2,75 miljoonaa. Helmikuussa 2016 Polak siirtyi Torontosta San Joseen seurakaverinsa Nick Spalingin kanssa. Vastineena Sharks antoi kaupassa Raffi Torresin ja toisen kierroksen varausvuoronsa vuosien 2017 ja 2018 varaustilaisuuksiin. ==Tilastot== 2004–2005 Kootenay Ice WHL 65 5 18 23 85 9 0 0 0 6 JMM 7 0 2 2 4 2005–2006 HC Vítkovice ČEL 37 0 1 1 16 6 0 0 0 6 JMM 6 0 2 2 6 2006–2007 St. Louis Blues NHL 19 0 0 0 6 – – – – – Peoria Rivermen AHL 53 4 8 12 66 – – – – – 2007–2008 Peoria Rivermen AHL 34 0 7 7 33 – – – – – St. Louis Blues NHL 6 0 1 1 0 – – – – – 2008–2009 St. Louis Blues NHL 69 1 14 15 45 4 0 0 0 0 MM 7 0 1 1 6 2009–2010 St. Louis Blues NHL 78 4 17 21 59 – – – – – OK 5 0 0 0 4 2010–2011 St. Louis Blues NHL 55 3 9 12 33 – – – – – 2011–2012 St. Louis Blues NHL 77 0 11 11 57 9 0 0 0 19 2012–2013 HC Vítkovice ČEL 22 2 6 8 79 – – – – – St. Louis Blues NHL 48 1 5 6 48 6 0 1 1 2 2013–2014 St. Louis Blues NHL 72 4 9 13 71 6 0 1 1 4 MM 1 0 0 0 0 2014–2015 Toronto Maple Leafs NHL 56 5 4 9 48 – – – – – 2015–2016 Toronto Maple Leafs NHL 55 1 12 13 56 – – – – – San Jose Sharks NHL 24 0 3 3 16 24 0 0 0 15 2016–2017 Toronto Maple Leafs NHL 75 4 7 11 65 2 0 0 0 0 WCup 3 0 1 1 0 2017–2018 Toronto Maple Leafs NHL 54 2 10 12 46 7 0 1 1 4 2018–2019 Dallas Stars NHL 77 1 8 9 69 13 0 1 1 10 2019–2020 Dallas Stars NHL 41 0 4 4 24 – – – – – 2020–2021 HC Vítkovice ČEL 36 2 5 7 75 5 0 0 0 2 2021–2022 HC Vítkovice ČEL 51 1 7 8 65 3 0 1 1 0 14 kautta yhteensä NHL 806 26 114 140 643 71 0 4 4 54 4 kautta yhteensä ČEL 146 5 19 24 235 14 0 1 1 8 2 kautta yhteensä AHL 87 4 15 19 99 – – – – – ==Lähteet== Luokka:Tšekkiläiset jääkiekkoilijat Luokka:St. Louis Bluesin varaamat pelaajat Luokka:Vuonna 1986 syntyneet Luokka:Elävät henkilöt
The Best of the Manhattan Transfer

The Best of the Manhattan Transfer on Manhattan Transfer lauluyhtyeen kokoelma-albumi vuodelta 1981. Sen on kustantanut Atlantic -levy-yhtiö ja se sisältää yhtyeen tuotantoa vuosilta 1975-1981. == Kappaleet == ; Sivu 1: 1\. Tuxedo Junction – 2:44 : (Buddy Feyne, William Johnson, Julian Dash & Erskine Hawkins) : Tuottaja: Tim Hauser : Apulaistuottaja: Janis Siegel : 1978 Atlantic Recording Corporation 2\. Boy from New York City – 3:40 : (Säv. & san. John Taylor & George Davis) : Tuottaja: Jay Graydon / Garden Rake Music : 1981 Atlantic Recording Corporation 3\. a. Twilight Zone / b. Twilight Tone – 3:55 : (Bernard Hermann) / (Säv. Alan Paul & Jay Graydon, san. Alan Paul) : Tuottaja Jay Graydon : 1979 Atlantic Recording Corporation 4\. Body and Soul – 4:25 : (Edward Heyman, John Green, Robert Sour & Frank Eyton) : Tuottaja: Jay Graydon : 1979 Atlantic Recording Corporation 5\. Chanson d'Amour – 2:55 : (Wayne Shanklin) : Tuottaja: Richard Perry : 1976 Atlantic Recording Corporation 6\. Four Brothers – 3:47 : (Jimmy Giuffre & Jon Hendricks) : Tuottaja: Tim Hauser : Apulaistuottaja, laulusovittaja: Janis Siegel : 1978 Atlantic Recording Corporation ; Sivu 2: 1\. Birdland – 6:00 : (Zawinul & Jon Hendricks) : Tuottaja: Jay Graydon : 1979 Atlantic Recording Corporation 2\. Gloria – 2:57 : (Esther Navarro) : Tuottajat: Ahmet Ertegun & Tim Hauser : 1975 Atlantic Recording Corporation 3\. Trickle, Trickle – 2:18 : (Clarence Bassett) : Tuottaja: Jay Graydon : 1979 Atlantic Recording Corporation 4\. Operator – 3:09 : (William Spivery) : Tuottajat: Ahmet Ertegun & Tim Hauser : 1975 Atlantic Recording Corporation 5\. Java Jive – 2:44 : (Milton Drake & Ben Oakland) : Tuottajat: Ahmet Ertegun & Tim Hauser : 1975 Atlantic Recording Corporation 6\. A Nightingale Sang in Berkeley Square – 3:46 : (Säv. & san. Eric Maschwitz & Manning Sherwin) : Tuottaja: Jay Graydon / Garden Rake Music : 1981 Atlantic Recording Corporation 7\. On a Little Street in Singapore – 3:15 : (Peter de Rose / Billy Hill) : Tuottaja: Tim Hauser : 1978 Atlantic Recording Corporation == Tuotanto == C-kasettia on valmistanut Länsi-Saksassa WEA Musik GmbH / Record Service GmbH, Alsdorf, jotka ovat Warner Communicationsiin kuuluvia yhtiöitä. Levyllä on ollut jakelijat Belgiassa (WEA Records S.A. / N.V.), Länsi-Saksassa (WEA Musik GmbH), Englannissa (WEA Records Ltd.), Ranskassa (WEA / Filipacchi Music, Paris), Italiassa (WEA Italiana S.P.A.), Alankomaissa (WEA Records B.V.), Itävallassa (WEA Music Ges. m.b.H.) ja Ruotsissa (WEA Metronome Records AB). == Lähteet == * MC The Best of the Manhattan Transfer (Atlantic K 450 856, 1981) Luokka:Vuoden 1981 kokoelma-albumit Luokka:Yhdysvaltalaiset albumit
Timofei Mozgov

Timofei Pavlovitš Mozgov (, s. 16. heinäkuuta 1986 Leningrad, Venäjän SFNT, Neuvostoliitto) on venäläinen koripalloilija, joka edustaa NBA-joukkue Orlando Magiciä. == Ura == Mozgov aloitti uransa toisella sarjatasolla pelanneessa LenVo Pietarissa kaudella 2004–2005. Hän edusti seuraa helmikuuhun 2006 saakka, jolloin hän siirtyi TsSK VVS Samara 2:een, joka pelasi myös toisella sarjatasolla. Mozgov teki Samarassa 4,8 pistettä ottelua kohden ja siirtyi kauden päätyttyä pääsarjatasolla pelanneeseen Himkiin. Kausi 2009–2010 oli Mozgovin viimeinen Himkissä. Hän teki 16:ssa Euroliiga-ottelussa keskimäärin 6,0 pistettä ottelua kohden. Heinäkuussa 2010 Mozgov teki New York Knicksin kanssa kolmivuotisen sopimuksen. Hän ei kuitenkaan edustanut seuraa koko kautta, vaan siirtyi helmikuussa Denver Nuggetsiin. Hän edusti loppukauden Denveriä, mutta siirtyi kesällä 2011 takaisin Himkiin NBA:n työsulun ajaksi. Vuonna 2016 Mozgov voitti Cleveland Cavaliersissa NBA:n mestaruuden. Tämän jälkeen hän on pelannut Los Angeles Lakersissa, Brooklyn Netsissä sekä kesästä 2018 alkaen Orlando Magicissä. == Lähteet == == Aiheesta muualla == * Euroliigan pelaajaprofiili * NBA:n pelaajaprofiili Luokka:Venäläiset koripalloilijat Luokka:Venäläiset olympiamitalistit Luokka:Vuonna 1986 syntyneet Luokka:Elävät henkilöt
Renata Lamanda

Renata Lamanda on mezzosopraano.Cyprus Symphony Orchestra - Italian Opera Gala Hän on kotoisin Perugiasta, valmistui sen konservatoriosta ja debytoi Carmenissa Rooman Teatro Brancacciossa. Hän on päässyt myös esiintymään esimerkiksi La Scalaan (Tulienkeli) ja Puccini-festivaaleille (Madama Butterfly). Kapellimestareita, joiden kanssa Lamanda on työskennellyt, ovat olleet muiden muassa Bruno Bartoletti, Alain Lombard, Daniel Oren, Evelino Pidò, Marcello Rota, Nello Santi ja Alberto Veronesi. Lamanda lauloi Plácido Domingon ja Daniela Dessìn kanssa Veronesin johtamalla I Medicin levytyksellä Deutsche Grammophon -levymerkillä.Renata Lamanda - State Opera Prague Mainittujen oopperoiden lisäksi Lamandan ohjelmistoon ovat lukeutuneet Rigoletto, Simon Boccanegra, Werther, La traviata, Tapaus Makropoulos, Suor Angelica, La mort de Cléopâtre, Aida, Trouble in Tahiti, Norma, Hoffmannin kertomukset ja La clemenza di Tito. == Lähteet == Luokka:Italialaiset oopperalaulajat Luokka:Mezzosopraanot Luokka:Syntymävuosi puuttuu Luokka:Elävät henkilöt
WWE No Way Out

WWE No Way Out oli showpaini pay-per-view (PPV) tapahtuma, minkä tuotti World Wrestling Entertainment helmikuisin. Tapahtuma kehitettiin vuonna 1998, milloin se oli In Your House -tapahtumaa. Vuonna 2000 tapahtuma otettiin uudestaan käyttöön ja siitä tuli vuosittainen WWE:n PPV. Brändi laajennuksen aikoihin No Way Out -tapahtumasta tuli SmackDown! brändin oma PPV tapahtuma. Vuonna 2007, seuratakseen WrestleMania formaattia, No Way Out -tapahtumasta tuli kolmi brändinen tapahtuma. Seuraavana vuonna, tapahtumassa järjestettiin kaksi Elimination Chamber matsia. Vuonna 2009, viimeisessä No Way Out -tapahtumassa, järjestettiin myös kaksi Elimination Chamber matsia, missä julistettiin kaksi uutta maailman mestaria. Saman vuoden syyskuussa, fanit saivat äänestää helmikuiselle tapahtumalle uuden nimen ja Elimination Chamber voitti äänestyksen voittaen Heavy Metal, Battle Chamber, Chamber of Conflict, ja alkuperäisen No Way Out nimet. Myöhemmin WWE ilmoitti, ettei Elimination Chamber tule jatkamaan No Way Outin kronologiaa, vaan pikemminkin tuli tämän tilalle. == No Way Out -tapahtumat== # Tapahtuma Päivämäärä Kaupunki Päätapahtuma 1 No Way Out of Texas: In Your House 15. helmikuuta, 1998 Houston, Texas Steve Austin, Owen Hart, Cactus Jack, ja Chainsaw Charlie vs. Triple H, Savio Vega, ja New Age Outlaws Ei-Diskauksia matsissa 2 No Way Out (2000) 27. helmikuuta, 2000 Hartford, Connecticut Triple H (c) vs. Cactus Jack Hell in a Cell matsissa WWF -mestaruudesta. 3 No Way Out (2001) 25. helmikuuta, 2001 Las Vegas, Nevada Kurt Angle (c) vs. The Rock WWF -mestaruudesta 4 No Way Out (2002) 17. helmikuuta, 2002 Milwaukee, Wisconsin Chris Jericho (c) vs. Steve Austin Undisputed WWF -mestaruudesta 5 No Way Out (2003) 23. helmikuuta, 2003 Montreal, Quebec The Rock vs. Hulk Hogan 6 No Way Out (2004) 15. helmikuuta, 2004 Daly City, Kalifornia Brock Lesnar (c) vs. Eddie Guerrero WWE -mestaruudesta 7 No Way Out (2005) 20. helmikuuta, 2005 Pittsburgh, Pennsylvania John "Bradshaw" Layfield (c) vs. The Big Show barbed wired Steel Cage matsi WWE -mestaruudesta 8 No Way Out (2006) 19. helmikuuta, 2006 Baltimore, Maryland]] Kurt Angle (c) vs. The Undertaker World Heavyweight -mestaruudesta 9 No Way Out (2007) 18. helmikuuta, 2007 Los Angeles, Kalifornia John Cena ja Shawn Michaels vs. Batista ja The Undertaker 10 No Way Out (2008) 17. helmikuuta, 2008 Las Vegas, Nevada Triple H vs. Shawn Michaels vs. John "Bradshaw" Layfield vs. Umaga vs. Chris Jericho vs. Jeff Hardy Elimination Chamber matsi 11 No Way Out (2009) 15. helmikuuta, 2009 Seattle, Washington John Cena (c) vs. Chris Jericho vs. Edge vs. Rey Mysterio vs. Mike Knox vs. Kane Elimination Chamber matsi World Heavyweight -mestaruudesta == Katso myös == * WWE Elimination Chamber * Luettelo WWE pay-per-view tapahtumista == Lähteet == *Viralliset sivut Luokka:Showpaini
Taifuuni Ike

Taifuuni Ike (JTWC-koodi: 13W) oli vuoden 1984 taifuunikauden tuhoisin hirmumyrsky. Filippiineillä se aiheutti yli 2 000 ihmisen kuoleman ja suuria vahinkoja, minkä jälkeen se siirtyi Etelä-Kiinan meren kautta Hainanin saarelle 5. syyskuuta, jolloin sen tuulen nopeus oli 36–41 m/s, ja edelleen seuraavana päivänä Kiinan sisämaahan, jossa se haihtui. Kiinassa raportoitiin ainakin 13 kuolonuhria ja mittavat tulvavahingot. Filippiineillä 200 000–480 000 ihmistä jäi kodittomaksi. ==Lähteet== Luokka:Vuoden 1984 onnettomuudet Luokka:Taifuunit Filippiineillä
Mo Chhu

Mo Chhu on suuri joki Bhutanissa. Se saa alkunsa läheltä Tiibetin rajaa Gasan piirikunnasta. Maan keskiosassa siihen yhtyvät Pho Chhu lähellä Punakhaa ja Tang Chhu 20 km alempana. Jokeen yhtyy myös useita pienempiä jokia ja vuoristopuroja. Joki ylittää Bhutanin ja Intian Assamin osavaltion välisen rajan lähellä Kalikholan pikkukaupunkia. Intiassa jokea kutsutaan nimellä Sankosh, ja se laskee Brahmaputraan. Mo Chhun pääuoman valuma-alue kattaa kaikkiaan 9 600 neliökilometriä.River System of Bhutan FAO == Lähteet == == Aiheesta muualla == Luokka:Bhutanin joet Luokka:Intian joet
Virtsatieinfektio

Virtsatieinfektiossa (VTI) virtsateissä tapahtuu bakteerien lisääntymistä. Yleisin virtsatieinfektioiden aiheuttaja on Escherichia coli -bakteeri. Virtsatieinfektio johtaa tulehdukseen virtsateissä, tyypillisesti virtsaputkentulehdukseen eli uretriittiin sekä virtsarakontulehdukseen eli kystiittiin – näitä kahta voidaan nimittää yhdessä uretrokystiitiksi (tai Käypä hoito -suosituksen mukaan kystiitiksi). Bakteerien levitessä ylemmäs virtsateissä voi seurauksena olla munuaistulehdus eli pyelonefriitti. Miehillä virtsatieinfektioon voi liittyä myös eturauhastulehdus eli prostatiitti. == Epidemiologiaa == Alle yksivuotiailla virtsatieinfektioiden ilmaantuvuus on 7 : 1 000, eikä suurta eroa poikien ja tyttöjen välillä ole. Yksivuotiaasta ylöspäin virtsatieinfektioiden ilmaantuminen vähenee iän myötä pojilla voimakkaasti ja tytöillä vähemmän. Imeväisiän jälkeen virtsatieinfektiot ovat naisilla huomattavasti yleisempiä kuin miehillä. Virtsatieinfektiolle altistavat heikentynyt limakalvopuolustus (esimerkiksi vaihdevuosien jälkeen), yhdyntä ja virtsanjohdinten toiminnan häiriöt. Virtsateihin kohdistunut toimenpide tai katetrointi lisää VTI:n riskiä ja selittää usein miehen virtsatieinfektion. Virtsarakon epätäydellinen tyhjeneminen on merkittävä VTI:n riskitekijä. == Oireet == Dysuria eli virtsatessa tuntuva kipu tai kirvely on virtsaputken infektiosta kertova oire. Virtsarakontulehdukseen liittyy pakottava ja tiheästi esiintyvä virtsaamistarve. Pyelonefriitissä ei välttämättä ole virtsaamisoireita, mutta voi esiintyä kuumetta ja kipua kyljessä tai selässä. Imeväisikäisillä virtsatieinfektio ei välttämättä aiheuta paikallisia oireita. == Hoito == Käypä hoito -suosituksen mukaan naisen komplisoitumaton virtsarakontulehdus voidaan todeta oireiden perusteella. Muunlaista tulehdusta epäiltäessä tutkitaan virtsanäyte, ja siitä tehdään bakteeriviljely. Virtsatieinfektiota hoidetaan mikrobilääkkeellä. Mikäli VTI-potilaalla on katetri, se tulisi vaihtaa tai mahdollisuuksien mukaan poistaa. Karpalomehua on perinteisesti käytetty virtsatieinfektion ehkäisyyn ja hoitoon.Terveydeksi.fi, Käyttöä on tutkittu vuonna 2012 julkaistujen tietojen mukaan esimerkiksi Oulun yliopistossa. Puolukka- karpalomehun käyttö antibiootin ohella on vähentänyt virtsatietulehduksen uusimista lapsilla jopa 40 prosenttia.Ylen uutiset viitattu 2.11.2012 == Ehkäisy == Virtsatieinfektioita voidaan ehkäistä hyvällä alapään hygienialla. Saippua alapään pesuaineena aiheuttaa kuitenkin ihoärsytystä ja siten infektioiden lisääntymistä molemmilla sukupuolilla. Sukuelinten pesu juoksevalla vedellä ja suihkulla ilman saippuaa on järkevä ratkaisu.. Virtsatieinfektioille voi altistua huonojen WC-tottumusten seurauksena. Naisilla tämä tarkoittaa mm. pyyhkimistä takaa eteenpäin. Tällöin ulosteperäiset bakteerit pääsevät nousemaan virtsaputkeen. == Lähteet == Luokka:Bakteeritaudit Luokka:Urologiset sairaudet Luokka:Seulonnan keskeiset artikkelit
Alberts Zvejnieks

Alberts Zvejnieks (28. joulukuuta 1902 Daugavpils – 30. marraskuuta 1987 Riika) oli latvialainen painija. Hän edusti seuratasolla 2. Rīgas Atlētu klubs -seuraa. Zvejnieks kilpaili kreikkalais-roomalaisella tyylillä ja osallistui olympialaisiin vuosina 1928 ja 1936. Zvejnieks sijoittui raskaassa sarjassa jaetulle yhdeksännelle tilalle Amsterdamin olympialaisissa 1928 ja oli myös maansa lipunkantaja samojen kisojen avajaisissa. Hän voitti pronssia EM- kisoissa vuosina 1934 ja 1935. Zvejnieks osallistui olympialaisiin toista kertaa Berliinissä 1936, jolloin hän putosi kolmannella kierroksella. Zvejnieks voitti urallaan yhteensä kuusi maansa mestaruutta vuosina 1926–1933. == Lähteet == Luokka:Latvialaiset kreikkalais-roomalaisen tyylin painijat Luokka:Vuonna 1902 syntyneet Luokka:Vuonna 1987 kuolleet
Beat Furrer

Beat Furrer (s. 6. joulukuuta 1954) on sveitsiläissyntyinen säveltäjä. Hän opiskeli Schaffhausenin musiikkikoulussa pääsoittimenaan pianoa. Vuonna 1975 hän muutti Wieniin, jossa suoritti opintoja sävellyksessä Roman Haubenstock- Ramatin ja orkesterinjohdossa Otmar Suitnerin johdolla. Furrer oli yksi Klangforum Wien -soitinkokoonpanon perustajista vuonna 1985 ja on työskennellyt siinä sekä kapellimestarina että taiteellisena johtajana. Vuodesta 1992 Furrer on toiminut sävellyksen professorina Grazissa. Hänellä on Itävallan kansalaisuus.Beat Furrer - Universal Edition Furrer on säveltänyt oopperat Die Blinden (1989) ja Narcissus (1994). Hänen muuhun tuotantoonsa kuuluu muun muassa Nuun kahdelle pianolle ja yhtyeelle (1996). Venetsian biennaalissa 2006 säveltäjä palkittiin Kultaisella leijonalla lokakuussa 2005 kantaesitetystä musiikkiteatteriteoksesta Fama.Baerenreiter.de: Golden Lion for Beat Furrer == Lähteet == Luokka:Sveitsiläiset säveltäjät Luokka:Itävaltalaiset säveltäjät Luokka:Oopperasäveltäjät Luokka:Sveitsiläiset kapellimestarit Luokka:Itävaltalaiset kapellimestarit Luokka:Vuonna 1954 syntyneet Luokka:Elävät henkilöt
Anders Lindegaard

Anders Rozenkrantz LindegaardPremier League Clubs submit Squad Lists (s. 13. huhtikuuta 1984 Odense) on tanskalainen jalkapallomaalivahti. Hän on edustanut Englannissa muun muassa Manchester Unitedia ja Preston North Endiä. Nykyisin hän edustaa valioliigaseura Burnleyä. Lindegaard teki ensiesiintymisensä Englannin Valioliigassa lokakuussa 2011 Norwich Cityä vastaan. == Lähteet == == Aiheesta muualla == Luokka:Tanskalaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Manas (joki)

Manas on Bhutanissa ja Intiassa virtaava joki. Se saa alkunsa Arunachal Pradeshin osavaltiosta Intiasta ja virtaa Bhutanin puolelle. Yläjuoksulla joen nimi on Drangme Chhu. Se virtaa Bhutanin puolella 272 kilometrin matkan, ja siihen yhtyy siellä kolme muuta jokea. Se virtaa Intian Assamissa vielä 104 kilometriä ennen yhtymistään Brahmaputraan. Manasin vesistön jokien yhteispituus on 3 200 km, ja se on Bhutanin suurin vesistö.River System of Bhutan FAOBhutan rivers Magic Nepal Joen valuma-alue on yhteensä 41 350 neliökilometriä. Manasin kansallispuisto sijaitsee sen varrella Intian puolella. Puisto on Unescon maailmanperintökohde.Manas Wildlife Sanctuary Unesco == Lähteet == == Aiheesta muualla == Luokka:Bhutanin joet Luokka:Intian joet
Raussila

Raussila on Kouvolan kylä entisen Elimäen kunnan alueella. Se on yksi Kouvolan eteläisimpiä kyliä. Raussilassa toimii muun muassa Kuntoutumiskoti Raussilan Risteys Oy, Tilatuote Kujala Oy ja Moottorikelkkakerho Lumikissat ry. Raussilan postinumeroalueen (47150 Raussila) väkiluku oli 144 vuonna 2020.Paavo (Postinumeroalueittainen avoin tieto) Raussilassa on ollut ennen kauppa, pankki, posti ja koulu. Koululla (nyk. kylätalo) järjestetään vieläkin toimintaa. Kylätaloa on myös remontoitu. Raussilasta on 13 kilometriä Elimäen kirkonkylälle ja 9 kilometriä Ruotsinkylään. ==Historiaa== Raussilan kylän tonttimaat ovat sijainneet Elimäen itäosassa, Tallusjoen varressa, peltojen ympäröimillä kumpareilla. Vanhimman, alkuperäisen tonttimaan sijaintia ei voida varmuudella paikantaa historiallisen lähdemateriaalin avulla. Varhaisin maininta Raussilan kylästä on vuodelta 1460, jolloin Elimäen ”kalakäräjillä” määritettiin rajat Raussilan kylän ja Antti Kirvesmiehen välille. Raussilassa oli jo vuonna 1539 16 taloa, ja taloluku kasvoi 22:n 1500-luvun loppuun mennessä. Kylä oli Rahikkalan jälkeen Elimäen toiseksi suurin kylä. Vanhan kylän alue on edelleen rakennettu ja asuttu. Kylätonteilla on maatilojen talouskeskuksia asuin- ja piharakennuksineen. Rakennuskanta on väljästi sijoittunutta, joten rakennusten välissä ja piha-alueilla on saattanut säilyä myös aikaisempien asutusvaiheiden jäännöksiä. Raussilasta paloi vuonna 2010 seuratalo. 2011 paloi koulun ulkorakennus jossa oli mm. teknisentyön luokat. == Lähteet == Luokka:Elimäen kylät
Salvatore Sciarrino

Salvatore Sciarrino (s. 4. huhtikuuta 1947 Palermo) on italialainen säveltäjä ja yksi eurooppalaisen avantgardemusiikin johtavista nimistä. Hän oli lapsena kiinnostunut kuvataiteista ja aloitti musiikin opiskelun itsenäisesti vuonna 1959. Häneen vaikutti merkittävästi Luigi Nonon tuotanto.Allmusic.com Sciarrino on opettanut muun muassa konservatorioissa Milanossa (1974–1983), Perugiassa (1983–1987) ja Firenzessä (1987–1996). Hänen diskografiansa käsittää noin 80 levyä.Ricordi.it Sciarrinon tuotantoon kuuluu muun muassa kamarimusiikkiteoksia, viisi pianosonaattia ja näyttämömusiikkia/oopperoita. == Lähteet == == Aiheesta muualla == * Virallinen kotisivu , Luokka:Italialaiset säveltäjät Luokka:Italialaiset oopperasäveltäjät Luokka:Vuonna 1947 syntyneet Luokka:Elävät henkilöt
Goottisota (376–382)

Goottisota oli sarja yhteenottoja ja taisteluja goottien ja Rooman valtakunnan välillä Balkanilla 376–382. Sodan aikana käyty Adrianopolin taistelu vuonna 378 oli merkittävä käännekohta Rooman valtakunnan historiassa. Keisari Valens kuoli taistelussa ja barbaarit saavuttivat ensimmäisen voiton Rooman valtakunnasta. Sota päättyi Rooman voittoon, joskin Balkan oli pahasti hävitetty ja Rooman armeija tuntuvasti heikentynyt. Luokka:Rooman sodat Luokka:300-luku
Macchi MC.205

Macchi MC.205 Veltro (suom. vinttikoira) on toisen maailmansodan aikainen italialainen hävittäjälentokone. Sitä käytti Regia Aeronautica. Sitä pidetään yhtenä parhaista Italian ilmavoimien koneista toisessa maailmansodassa.Mondey, David. The Hamlyn Concise Guide to Axis Aircraft of World War II. London: Bounty Books, 2006. ISBN 0-753714-60-4. s. 157-158 Kone otettiin kuitenkin käyttöön hyvin myöhään, ja se oli vaikeasti valmistettava.Glancey, Jonathan Spitfire: The Illustrated Biography. London: Atlantic Books, 2006. ISBN 978-1-84354-528-6. Italian menestynein ässä Adriano Visconti saavutti sillä 11 voittoa kaikkiaan 26 ilmavoitostaan. Eniten pudotuksia Veltrolla sai Luigi Gorrini, joka ampui alas 14 viholliskonetta ja vaurioitti kuutta.Sgarlato, Nico. La Produzione Aereonautica Italiana 1943-45 Aerei Nella Storia, N.28, Elokuu 1998. Koneita rakennettiin kaikkiaan 262 kappaletta.Winchester, Jim. Macchi M.C.202 and M.C.205V." Aircraft of World War II. Kent, UK: Grange Books plc, 2004. ISBN 1-84013-639-1. Kiintoisana yksityiskohtana koneen suunnittelussa oli se, että vasen siipi oli 20 cm pitempi kuin oikea, ja sillä kumottiin moottorin kiertovaikutus oikealle.Düttmann, Peter: Itärintaman hävittäjäsotaa. s. 12. Koala-kustannus, 2007. ISBN 978-952-5186-85-7 Lisäksi tämä konetyyppi kykeni saavuttamaan huomattavan suuren lakikorkeuden, mikä oli jopa 16 370 m (37 090 jalkaa). Se oli suurempi kuin esimerkiksi Supermarine Spitfiren ja Lockheed P-38 Lightningin tiedusteluversioilla.Mondey, D., 2002: s. 159 == Tekniset tiedot == == Lähteet == ==Aiheesta muualla== Luokka:Macchin ilma-alukset Luokka:Italialaiset hävittäjälentokoneet Luokka:1940-luvun hävittäjälentokoneet
Balanopaceae

Balanopaceae on pieni koppisiemenisten kasvien heimo, jolla ei ole suomenkielistä nimeä. Siihen kuuluu yksi ainoa suku Balanops, jossa on muutama ainavihanta puu- ja pensaslaji Tyynenmeren lounaisosissa, Australian Queenslandissa, Uudessa-Kaledoniassa ja Fidžisaarilla. == Tuntomerkit == Balanops-lajien lehtiasento on kierteinen tai näennäisesti säteittäinen. Kasvit ovat joko hede- tai emikasveja (kaksikotisuus). Hedekukat kasvavat norkkomaisissa kukinnoissa, emikukat yksittäin. Edellisissä on yksi suomumainen tukilehti ja tavallisesti 5–6 hedettä (vaihteluväli kokonaisuudessaan 2–12), jälkimmäisissä useita suojussuomuja ja kaksi tai kolme erillistä emilehteä. Hedelmä on terhoa muistuttava luumarja, ja siinä on yksi tai kaksi siementä. == Systemaattinen asema == Balanops-suvussa on yhdeksän lajia. Sitä on pidetty hyvin erillisenä ja sen on useimmiten ajateltu olevan kaukaista sukua pyökkikasveille, mihin kukan (ja hedelmän) pintapuolinen rakenne viittaa. Nykyiset systematiikan menetelmät ovat kuitenkin osoittaneet sen kuuluvan toiseen yhteyteen, ja se on saanut paikkansa omana heimonaan Malpighiales-lahkosta. == Lähteet == * Angiosperm Phylogeny Website * Kasvien maailma - Otavan iso kasvitietosanakirja. Osa 1. 1979. Luokka:Malpighiales Luokka:Kasviheimot
Walter Kogler

Walter Kogler (s. 12. joulukuuta 1967) on itävaltalainen jalkapallovalmentaja ja entinen keskuspuolustaja. ==Ura pelaajana== Kogler aloitti ammattilaisuransa SK Sturm Grazissa 1987 hankittuaan juniorioppeja Wolfsberger AC:ssa. Kogler vakiinnutti paikkansa Sturm Grazin pelaavassa kokoonpanossa kaudella 1990–1991, ja hyvät näytöt poikivat 1992 siirron suurseura FK Austria Wieniin. Hän voitti debyyttikaudellaan Itävallan Bundesliigan mestaruuden ja keväällä 1994 Itävallan cupin mestaruuden. Kaikkiaan Kogler pelasi Austria Wienissä neljän kauden aikana 137 ottelua. Kesällä 1996 puolustajan ura jatkui SV Austria Salzburgissa, jossa hän voitti toisen mestaruutensa 1997. Peliaikaa ei kuitenkaan mestaruuskauden jälkeen tullut entiseen malliin ja 1998 hän siirtyi Ranskaan AS Cannesiin. Ranskalaisseurassa hän pelasi vain 11 ottelua ja palasi seuraavana vuonna takaisin kotimaahansa. Lyhyen LASK Linz -visiittinsä jälkeen Kogler siirtyi FC Tirol Innsbruckiin, jossa voitti kolme perättäistä mestaruutta 2000–2002. Hän lopetti pelaajauransa FC Kärntenissä 2004. Maajoukkuetasolla Kogler edusti Itävaltaa 28 maaottelussa vuosina 1991–2001. Hän oli mukana MM-joukkueessa 1998. ===Meriitit pelaajana=== * Itävallan mestaruus (5): 1993, 1997, 2000, 2001, 2002 * Itävallan cup: 1994 * MM-1.kierros: 1998 ==Ura valmentajana== Pelaajauransa jälkeen Kogler toimi FC Kärntenin organisaatiossa juniorivalmentajana 2004–2005, kunnes palasi kasvattajaseuraansa Wolfsberger AC:hen. Joulukuussa 2007 hänestä tuli DSV Leobenin päävalmentaja. Hyvästä menestyksestä huolimatta Kogler jätti seuran toukokuussa 2008 ja siirtyi FC Wacker Innsbruckin päävalmentajaksi. Trainer Walter Kogler offiziell präsentiert Kogler luotsasi Bundesliigasta pudonneen Wacker Innsbruckin debyyttikaudellaan 2008/09 Erste Ligassa toiseksi, mutta nousu takaisin liigaan jäi haaveeksi. Seuraavalla kaudella tuli kuitenkin Erste Ligan voitto ja seura pääsi takaisin liigaan. Koglerin johdolla Wacker säilyi Bundesliigassa ja sijoittui parhaimmillaan kuudenneksi. Kausi 2012/13 sujui kuitenkin surkeasti ja liigajumboksi juuttunut seura erotti Koglerin lokakuussa 2012. Wacker Innsbruck trennt sich von Trainer Kogler Kesäkuussa 2013 Koglerista tuli Saksan 3. Ligassa pelaavan FC Rot-Weiß Erfurtin päävalmentaja. Der neue Trainer heißt Walter Kogler Koglerin johdolla seura sijoittui kaudella 2013/14 sarjan keskikastiin. Huonot esitykset johtivat potkuihin maaliskuussa 2015. FC Rot-Weiß Erfurt trennt sich von Trainer Kogler ===Meriitit valmentajana=== * Erste Liga: 2010 ==Lähteet== Luokka:Itävaltalaiset jalkapallovalmentajat Luokka:Itävaltalaiset jalkapalloilijat Luokka:Vuonna 1967 syntyneet Luokka:Elävät henkilöt
Hollywood (Africa)

Hollywood (Africa) on kalifornialaisen rockyhtye Red Hot Chili Peppersin single sen toiselta studio-albumilta Freaky Styley. Kappale on albumin neljäs single. Se on cover-versio The Meters -yhtyeen kappaleesta, joka oli yhtyeen vuoden 1974 albumilla Rejuvenation. Tuottaja George Clintonin mielestä kappale oli Freaky Styley -albumin paras. == Aiheesta muualla == * Discogs Luokka:Red Hot Chili Peppersin kappaleet Luokka:Vuoden 1985 kappaleet
William Louis Abbott

William Louis Abbott (23. helmikuuta 1860 Philadelphia, Pennsylvania – 2. huhtikuuta 1936 Elk River, Maryland) oli yhdysvaltalainen lääketieteen tohtori, tutkimusmatkailija ja lintutieteilijä. Abbott opiskeli taiteita Pennsylvanian yliopistossa ennen kuin paneutui lääketieteeseen. Hän teki gradunsa Pennsylvanian yliopistossa ja jatkoi opintojaan Englannissa suorittaen lisensiaatin tutkinnot Royal College of Physicians'issa ja Royal College of Surgeons'issa. Vuonna 1886 hän sai huomattavan suuren perinnön, lopetti lääkärin praktiikkansa ja keskittyi tutkimusretkiin ja keräilyyn. Vuosien 1880 ja 1923 välillä Abbott teki kaikkiaan kolmattakymmentä matkaa eri puolille maapalloa ja keräsi mittavan määrän eliönäytteitä ja kansatieteellistä aineistoa. Hän lopetti matkailun ja keskittyi hoitamaan muiden retkikuntien tuomien kokoelmien järjestelyjä ja rahoitusta Smithsonian- instituutissa. Hän testamenttasi kirjansa, kirjoituksensa ja 20 % maatilastaan Smithsonian-instituutille. Abbottin nimi on annettu monille eläinlajeille. Linnuista joulusaarensuula (Papasula abbotti), celebesinvuorikäpinkäinen (Coracina abbotti) ja oliivitimali (Malacocincla abbotti) kantavat hänen nimeään. Luokka:Yhdysvaltalaiset lääkärit Luokka:Yhdysvaltalaiset tutkimusmatkailijat Luokka:Yhdysvaltalaiset ornitologit Luokka:Vuonna 1860 syntyneet Luokka:Vuonna 1936 kuolleet